Estu volontulo en la oficejo de E@I!
#000000
estas vojaĝema, juna (18- ĝis 30-jara) esperantisto el eŭropunia aŭ najbara lando*?
ŝatas aktive okupiĝi pri Esperantaj projektoj (ekz. organizado de aranĝoj aŭ evoluigo de interretaj projektoj) kaj volas helpi la disvastigadon de Esperanto?
ŝatus dum 12 monatoj senpage loĝi en la Esperanta ĉefurbo de Slovakio kaj esti membro de internacia teamo, kiu ĉiutage laboras por Esperanto, en Esperanto?
deziras ekkoni Slovakion, ĝiajn kulturon kaj lingvon?
volas renkontadi esperantistojn el la tuta mondo kaj kunlaboradi kun ili?
#000002
Se jes, tiam ni invitas vin veni volontuli al la oficejo de E@I.
#000003
Vi havas ŝancon fariĝi volontulo kadre de la programo Eŭropa Volontula Servo (EVS)! Dum dek du monatoj vi rajtos sen ajnaj kostoj labori kune kun aliaj esperantistoj el diversaj landoj en la ĉefa sidejo de Edukado@Interreto en Partizánske (Slovakio) kaj havos la okazon partopreni kaj mem kunorganizi diversajn Esperanto-aranĝojn, seminariojn kaj konferencojn. Via tasko estos ankaŭ (kun nia helpo) organizi lingvo-kafejon por enloĝantoj de la urbo, prezenti vian landon en lernejoj kaj edukaj centroj de la urbo kaj regiono, partopreni en la interretaj projektoj de E@I (ekz. lernu.net, deutsch.info, slovake.eu, russky.info) kaj kunorganizi diversajn aranĝojn (Polyglot Gathering, Somera Esperanto-Studado...). Tion farante, vi ekkonos novan landon kune kun ĝiaj kulturo, popolo kaj lingvo, kaj ricevos sperton de longtempa volontulado, kiu poste utilos al vi ekz. dum serĉado de laboro.
#000005
Parto de la E@I-teamo en aŭgusto 2016
#000006
La volontuloj de E@I en junio 2015
#000007
La lingvokafejo organizata ĉiumonate en Partizánske
#000008
Vi povas trovi pli da informoj pri EVS ĉe la adreso: 
#000009
La volontulo povos eklabori en Partizánske ekde dato elektota laŭ interkonsento, por maksimuma daŭro de 12 monatoj. La Eŭropa Komisiono, la organizanto de la Eŭropa Volontula Servo, provizas interalie:
#000010
Krom esperantumado vi ankaŭ povos konatiĝi kun aliaj eksterlandanoj, kiuj – same kiel vi – tiutempe estos eŭropaj volontuloj en Partizánske kaj aliaj urboj de Slovakio. Ne perdu la ŝancon kaj aliĝu al tiu ĉi aventuro – ĉar en EVS eblas partopreni nur unufoje en la vivo!
#000012
Tre detalan gvidlibron pri la programo Erasmus+, al kiu apartenas la Eŭropa Volontula Servo estas, eblas trovi (en pluraj lingvoj) ĉe la adreso: 
#000013
Se vi interesiĝas, bonvolu plenigi kaj sendi al ni ĉi tiun formularon per retpoŝto al la adreso info@ikso.net. La limdato por unuopaj projektoj estas:
#000014
19-a de januaro (por projektoj komenciĝantaj inter la 1-a de majo kaj la 30-a de septembro),
1-a de aprilo (por projektoj komenciĝantaj inter la 1-a de aŭgusto kaj la 31-a de decembro),
10-a de septembro (por projektoj komenciĝantaj inter la 1-a de januaro kaj la 31-a de majo).
#000015
One thought on “Volontulu ĉe E@I”
#000017